b'\n_START_ARTICLE_\nTomatina\n_START_SECTION_\nOpis\n_START_PARAGRAPH_\nTomatina vedno poteka v tednu pokroviteljskega praznovanja mesta Bu\xc3\xb1ol.No\xc4\x8d pred zadnjo sredo v avgustu se imenuje \xc2\xbbspajanje\xc2\xab. Ta izraz se nana\xc5\xa1a na zabavo do zore. V ta namen so odprti razli\xc4\x8dni bari in prostori._NEWLINE__NEWLINE_Okoli 10.00 se za\xc4\x8dne prvi dogodek. Imenuje se \xc2\xbbpalo jabon\xc2\xab. Gre za vzpenjanje do ozna\xc4\x8denega mesta, na katerem visi \xc5\xa1unka. Ko nekdo \xc5\xa1unko spravi iz palice, takrat se ozna\xc4\x8di za\xc4\x8detek bitke s paradi\xc5\xbeniki, obi\xc4\x8dajno okoli 11.00. _NEWLINE__NEWLINE_\xc5\xa0est tovornjakov je odgovornih za razdelitev skoraj 150 ton paradi\xc5\xbenika med udele\xc5\xbeenci, katerih najve\xc4\x8dja kapaciteta ne sme presegati 22.000. Vozila se premikajo zelo po\xc4\x8dasi med mno\xc5\xbeico ljudi, zbrano ob poti (ulica San Luis, Cid in Ljudski trg), medtem ko skupina lokalnih prebivalcev na tovornjakih skrbi za porazdelitev paradi\xc5\xbenikov med ostalimi udele\xc5\xbeenci. Eden izmed pomembnih trenutkov festivala se zgodi, ko ljudje na tovornjakih prevrnejo veliko koli\xc4\x8dino paradi\xc5\xbenikov na tla. Ljudje,z namenom da bi si nabrali strelivo, posku\xc5\xa1ajo pridobiti kar se da veliko paradi\xc5\xbenikov._NEWLINE_Po to\xc4\x8dno eni uri se boj kon\xc4\x8da. Do takrat je celoten trg obarvan rde\xc4\x8de; ustvarijo se reke paradi\xc5\xbenikovega soka. Proces \xc4\x8di\xc5\xa1\xc4\x8denja ulic opravljajo \xc4\x8distilne enote s pomo\xc4\x8djo. Udele\xc5\xbeenci ponavadi izkoristijo vodo v ceveh, da odstranijo made\xc5\xbee paradi\xc5\xbenikov. Po \xc4\x8di\xc5\xa1\xc4\x8denju, kamnite ulice ostanejo nedotaknjene zaradi kislosti paradi\xc5\xbenika, ki razku\xc5\xbei in temeljito o\xc4\x8disti vse povr\xc5\xa1ine._NEWLINE__NEWLINE_Paradi\xc5\xbeniki izvirajo iz Xilxesa, kjer so cenej\xc5\xa1i in se gojijo posebno za tak\xc5\xa1ne zabave, saj nihov okus druga\xc4\x8de ni primeren za u\xc5\xbevanje. Za udele\xc5\xbeence je priporo\xc4\x8dljiva uporaba za\xc5\xa1\xc4\x8ditnih o\xc4\x8dal in rokavic. Preden vr\xc5\xbeejo paradi\xc5\xbenik, ga je potrebno zdrobiti, tako da ne more po\xc5\xa1kodovati nikogar.\n_START_SECTION_\nZgodovina\n_START_PARAGRAPH_\nObstaja veliko razli\xc4\x8dnih interpretacij o izvoru tega priljubljenega festivala. Nekateri zgodovinarji menijo da je njegov izvor posledica \xc5\xa1ale. Na mestnem trgu naj bi nek mladeni\xc4\x8d pel in igral, ko je skupina mladih ljudi, ki so ga poslu\xc5\xa1ali, vanj za\xc4\x8dela metati paradi\xc5\xbenike, ki so jih vzeli iz stojnice za sadje in zelenjavo. Vsi na mestnem trgu so se takrat odlo\xc4\x8dili pridru\xc5\xbeiti in tako so kon\xc4\x8dali v bitki s paradi\xc5\xbeniki._NEWLINE__NEWLINE_V Tarazoni (Zaragoza) pravijo, da je tako imenovani \xc2\xbbEl Deivi\xc2\xab\xc2\xa0dal povod za Tomatino. V Tarazoni se \xc5\xbee od nekdaj praznuje vsak 27. avgust, znan tudi pod imenom Tomatada. To je zabava, kjer se celotno mesto v bitki s paradi\xc5\xbeniki nahaja v prelepi Plaza del Ayuntamiento, vendar vsak z razli\xc4\x8dnim ciljem in druga\xc4\x8dno tradicijo._NEWLINE_Govori se, da je \xc2\xbbEl Deivi\xc2\xab\xc2\xa0na enem od svojih potovanj po \xc5\xa0paniji v \xc4\x8dasu praznovanja, predlagal, da se ustvari bitka s paradi\xc5\xbeniki, medtem ko je u\xc5\xbeival v festivalih mesta Bu\xc3\xb1ol. Leta 1949 so ljudje sprejeli njegov predlog. Ta dogodek se je ponavljal iz leta v leto in dosegel sodobne \xc4\x8dase. V \xc4\x8dast Deiviju so predlagali poimenovanje ulice po njem in zgraditev kipa na samem mestnem trgu. Ker verodostojnost zgodbe ni bila nikoli dokazana, tega niso izvedli, v mestu Bu\xc3\xb1ol pa \xc5\xa1e danes obstajajo nasprotujo\xc4\x8da si mnenja._NEWLINE__NEWLINE_Najbolj zanesljiva zgodovinska razli\xc4\x8dica pravi, da se je vse za\xc4\x8delo leta 1945. Mestni trg (kjer se danes tradicionalno praznuje Tomatina) je bil poln mladih, ki so bili pri\xc4\x8da festivalu \xc2\xbbVelikani in Velikoglavci\xc2\xab\xc2\xa0(gre za parado ogromnih karnevalskih figur z grotesknimi glavami). Nekateri so se odlo\xc4\x8dili, da se pridru\xc5\xbeijo procesiji, ker so \xc5\xbeeleli sodelovati. To dejanje je povzro\xc4\x8dilo zavra\xc4\x8danje s strani organizatorjev. Za\xc4\x8deli so se boriti proti ljudem, ki so nosili te ogromne kostume. Eden od udele\xc5\xbeencev je padel in ko je vstal,je izzval boj s tistim, ki mu je bil najbli\xc5\xbeji. Po naklju\xc4\x8dju je tam stalo stojalo z odprtimi \xc5\xa1katlami polnimi zelenjave._NEWLINE_Naslednje leto, na isto sredo v avgustu, so se dogodki ponovili; edina razlika je bila ta, da so demonstranti prinesli paradi\xc5\xbenike od doma. Bitko je tudi tokrat ustavila policija. V naslednjih letih so oblasti prepovedale praznovanje, vendar se je ta zabava praznovala \xc5\xa1e vedno praznovala,tako ali druga\xc4\x8de. Leta 1957, ni bilo mo\xc5\xbenosti za izvedbo Tomatine, zato so nekateri mladeni\xc4\x8di na\xc4\x8drtovali praznovanje imenovano \xc2\xbbpogreb paradi\xc5\xbenika\xc2\xab\xc2\xa0skupaj s pevci, glasbeniki in komedijanti. Sledila je nenavadna manifestacija ob spremljavi pogrebne mar\xc5\xa1e, v sredi\xc5\xa1\xc4\x8du pozornosti pa je bila krsta z velikim paradi\xc5\xbenikom v notranjosti. Po tem dogodku so oblasti odobrile vrnitev Tomatine. Leta 1959 se je vrnila, pod dolo\xc4\x8denimi pravili in pogoji. Ena izmed sprememb je bil dogodek \xc2\xbbpalo jabon\xc2\xab, ki poteka eno uro pred za\xc4\x8detkom Tomatine._NEWLINE__NEWLINE_Prav tako pomemben trenutek v zgodovini tega festivala je leto 1975. Od tega leta naprej je vojska San Luis Betrana, za\xc5\xa1\xc4\x8ditnika mesta Bu\xc3\xb1ol, organizirala celotno zabavo in prevzela odgovornost glede dobave paradi\xc5\xbenikov ( prej so za to skrbeli lokalni prebivalci). Kmalu zatem, leta 1980, je mestni svet prevzel vajeti pri organizaciji festivala._NEWLINE__NEWLINE_Tomatina je postala priljubljena tudi v preostalih delih \xc5\xa0panije, zahvaljujo\xc4\x8d poro\xc4\x8dilu Javierja Basilia, ki je bil leta 1983 predvajan na televiziji. Od takrat naprej se je \xc5\xa1tevilo udele\xc5\xbeencev in navdu\xc5\xa1enje nad Tomatino vsako leto pove\xc4\x8dalo. Velik uspeh zabave je pripeljal do tega, da jo je leta 2002 generalni sekretariat za turizem razglasil za Festival mednarodnega turisti\xc4\x8dnega interesa._NEWLINE__NEWLINE_Od leta 2013 naprej se je ob\xc4\x8dina Bu\xc3\xb1ol odlo\xc4\x8dila omejiti zmogljivost zabave. Uvedli so obvezni nakup vstopnic za sodelovanje, ki jih je potrebno kupiti preko uradnega distributerja, tako da \xc5\xa1tevilo udele\xc5\xbeencev ne presega \xc5\xa1tevila 22.000. Na ta na\xc4\x8din zagotavljajo ve\xc4\x8dje udobje in varnost za udele\xc5\xbeence.'